गिन्नाणी-बख्तसागर तालाब खाली होंगे
नएसाल में शहरवासियों को प्राचीन तालाबों को लेकर वो सौगात मिलेगी जो सदियों के इतिहास को बदल देगी। शहर के प्राचीन गिन्नाणी बख्तसागर तालाब नए साल के आगमन पर खाली होंगे। इसको लेकर नगर परिषद की ओर से तैयारियां शुरू हो चुकी है। इनके आस-पास के नालों की सफाई का कार्य युद्ध स्तर पर चल रहा है। ऐसे में इन दो तालाबों के लिए नगर परिषद की ओर से जल्द ही कार्य शुरू कर दिया जाएगा।
हालांकि इन तालाबों के आस-पास के बड़े नालों की सफाई का कार्य तो युद्ध स्तर पर हो रहा है। गिन्नाणी बख्तसागर तालाब को नए साल की शुरूआत के साथ ही खाली करने का कार्य भी शुरू कर दिया जाएगा। जबकि तालाब बने तब से लेकर कभी भी सफाई नहीं हुई है, दिनों दिन तालाब तिरस्कार का शिकार हो रहा था। ऐसे में नगर परिषद की एक पहल जो शहर की तस्वीर बदल देगी। वहीं शहर के ये दो तालाब अब नए साल के शुरू होने के साथ ही शहरवासियों के लिए एक सौगात लेकर आएगा। इन दो तालाबों की सफाई के लिए 2 दर्जन पंप सेट लगाए जाएंगे जो दिन-रात चलेंगे। साथ ही करीब 150 कर्मचारी भी जुटेंगे। तालाब खाली होने में करीब 6 माह का समय लगेगा।
तालाब का सौंदर्यीकरण होगा, कचरा पात्र भी रखेंगे
गिन्नाणीतालाब के आस-पास झाड़ियों को भी काटा जाएगा। इतना ही नहीं टूटी दीवारों की मरम्मत भी होगी। शहर के तालाब का सौंदर्यीकरण भी किया जाएगा। तालाब की ओर जा रहे सभी रास्तों पर सफाई कर वहां पर कचरा पात्र रखवाए जाएंगे। इतना ही नहीं आस-पास रहने वालों को भी हिदायत दी जाएगी कि ऐतिहासिक धरोहर को गंदा किया जाए। इसको लेकर नगर परिषद की ओर से साइन बोर्ड भी लगाए जाएंगे।
डेढ़ महीने में शुरू हाेगा सफाई का कार्य
नगरपरिषद सभापति कृपाराम सोलंकी ने बताया कि गिन्नाणी तालाब बख्तसागर तालाब की सफाई आगामी डेढ़ माह के भीतर शुरू कर दी जाएगी। इसके लिए नगर परिषद की ओर से पूरा प्लान लगभग तैयार किया जा चुका है। इन तालाबों को खाली करने के लिए दो दर्जन पंप सेट डेढ़ सौ के करीब कर्मचारी मिलकर दो तालाबों को खाली करेंगे।
जाम पड़े नालों की हो रही सफाई
शहरके बड़े जाम पड़े नालों की सफाई का कार्य नगर परिषद की ओर से किया जा रहा है। नगर परिषद सभापति कृपाराम सोलंकी अपने सानिध्य में इन नालों की सफाई के दौरान घंटों खड़े रहते है। जबकि इन नालों की सफाई नहीं होने से इन तालाबों में गंदगी और बढ़ रही थी। सभ ापति पहले इन नालों की सफाई के कार्य में जुटे हुए है। इसके बाद तालाबों की सफाई कार्य किया जाएगा, ताकि शहरवासियों को किसी प्रकार की परेशानी हो।
नागौर. शहरका प्राचीन बख्तसागर तालाब जिसकी नगर परिषद ने सुध ली है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva